Source: https://pravnapraksa.si/Lite/Kazalo.aspx?Src=5fphY2yrmhDl7JZo0uGOX6tPkRbIga1uJ8HvYxnAPpeH0dSSkJdqJBz0%2BatVOfvxYZF9sad66I8%3D
Timestamp: 2020-05-26 00:43:16+00:00
Document Index: 3580379

Matched Legal Cases: ['sodišče ', 'sodišče ', 'sodišče ', 'sodišče\n', 'sodišče ', 'Sodišče ', 'sodišče ']

Stran 1 / 23
Dokumenti od 1 do 25 (od skupaj 573)
Pravna praksa, 2020⁄19
Če je epidemija ogrozila solventnost družbe ...
Avbreht Aleš, Drečnik Anja, 14.5.2020
Gospodarske družbe, splošni predpisi, Varstvo pred nalezljivimi boleznimi
Aleš Avbreht, Anja Drečnik, Pravna praksa, 19/2020Kljub morebitnemu omejenemu delovanju organov družbe v trenutnih razmerah razglašene epidemije je pravočasna ugotovitev insolventnosti družbe pomembna, saj Zakon o finančnem poslovanju, postopkih zaradi insolventnosti in prisilnem prenehanju (ZFPPIPP) v zvezi z nekaterimi obveznostmi družbe uvaja neizpodbojno domnevo, da je družba postala insolventna, ko bi to lahko ugotovilo poslovodstvo, če bi ravnalo skladno z dolžno skrbnostjo. Od takrat naprej tečejo tudi roki za izvedbo dejanj, ki so vezani na nastanek insolventnosti. Spoštovanje teh rokov je za člane organov vodenja ali nadzora družbe bistveno, saj v primeru nepravočasne izvedbe lahko odškodninsko odgovarjajo. V nadaljevanju na kratko predstavljava obveznosti organov družbe pri ugotavljanju insolventnosti družbe, na katere se nanašajo tudi določeni ukrepi po novem Zakonu o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP).
Izterjava kazenskih denarnih sankcij iz držav članic EU
Manja Kunšek Guček, 14.5.2020
Kazenski postopek, Evropska (gospodarska) skupnost (unija)
Manja Kunšek-Guček, Pravna praksa, 19/2020Kadar sodišče obdolženca obsodi na plačilo denarne kazni in stroškov kazenskega postopka in te obveznosti obsojenec ne plača v naloženem roku, mora sodišče podati predlog za prisilno izterjavo. Če ima obsojenec prebivališče oziroma sedež, premoženje ali dohodke v eni izmed držav članic Evropske unije, lahko slovenska sodišča zagotovijo izterjavo s pomočjo Okvirnega sklepa 2005/215/PNZ o uporabi načela vzajemnega priznavanja denarnih kazni med državami članicami Evropske unije. Vendar se v praksi pokažeta pomembni omejitvi tega mehanizma. Prvič, katero sodišče je stvarno pristojno za posredovanje odločbe v drugo državo članico, in drugič, nemožnost posamezne izterjave stroškov kazenskega postopka.
Sodstvo iz leta 2019 v - epidemijo!
mag. Damijan Florjančič, 14.5.2020
mag. Damijan Florjančič, Pravna praksa, 19/2020Običajno se vsako leto v prvi polovici maja na Vrhovnem sodišču RS (VS) ukvarjamo z zadnjimi pregledi in dopolnitvami letnega poročila o učinkovitosti in uspešnosti slovenskega sodstva v preteklem letu (LPUUS). Po določbi tretjega odstavka 60.b člena Zakona o sodiščih (ZS) je rok za njegovo oddajo Državnemu zboru ter hkrati v vednost sodnemu svetu in ministrstvu za pravosodje 15. maj. Prvi statistični podatki po novem letu so že kazali na relativno ugodno podobo poslovanja slovenskega sodstva v letu 2019, kar je bilo predstavljeno ob otvoritvi sodnega leta 2020 sredi februarja. Ti podatki so bili že zadostna podlaga za identificiranje kritičnih točk pri načrtovanju poslovanja v letu 2020 in za opredeljevanje prioritet ter čim bolj konkretnih zadolžitev vodstev sodišč zaradi spremljanja in zagotavljanja njihove realizacije. Po tako optimistično zastavljenem delu smo delovno zakorakali v tretji mesec letošnjega leta, ko nas je sredi meseca zadela - koronavirusna bolezen (spoštljivo poimenovana COVID-19)!
Pravica v karanteni, pravna varnost na respiratorju
Hinko Jenull, 14.5.2020
Varstvo pred nalezljivimi boleznimi
Hinko Jenull, Pravna praksa, 19/2020Gornji citat v polni meri velja tudi za pravno državo in pravosodje kot njen najpomembnejši del. Kaj nam COVID-19 okužba razkriva na našem področju, česar še nismo vedeli in (kot se je žal pokazalo) rajši ne bi izvedeli?
Predlogi izza, izpred, iznad, izpod, izmed
dr. Nataša Hribar, 14.5.2020
dr. Nataša Hribar, Pravna praksa, 19/2020Kotiček tokrat začenjam z nekaj primeri, ki sem jih izpisala z različnih spletnih strani. V njih je označen predlog izza; premislite, ali je ta predlog v vseh primerih uporabljen pravilno, in če ni, zakaj ne.
Pravni vidiki ukrepov karantene in izolacije
dr. Damjan Gantar, 14.5.2020
Varstvo pred nalezljivimi boleznimi, Ustavno sodišče
dr. Damjan Gantar, Pravna praksa, 19/2020Kot pove že naslov, se bom v prispevku ukvarjal s problematiko dveh prisilnih ukrepov na področju zdravstva, to sta karantena in osamitev (ali izolacija). Ta dva pojma pozna tako naša kot druge tuje ureditve že zelo dolgo, vendar smo ju vsaj pri nas dojemali kot neke vrste hipotetično možnost ukrepov, ki bi jo potencialno lahko uporabili, če bi bila za to potreba, a je več kot dve desetletji ni bilo treba uporabiti. S pravnimi vidiki teh dveh ukrepov so se ukvarjali zelo redki pravniki, tudi o tem več v nadaljevanju. Zdaj je situacija na tem področju zaradi znanih dogodkov bistveno drugačna.
Vpliv pandemije COVID-19 na pogodbe v kolektivnem športu
Milanović Luka, Oprčkal Gregor, 14.5.2020
Obligacije, Varstvo pred nalezljivimi boleznimi
Luka Milanović, Gregor Oprčkal, Pravna praksa, 19/2020Pandemija koronavirusa je opustošila vrhunski ekipni šport. Zamrznjena ali predčasno zaključena so praktično vsa državna prvenstva, regionalna in evropska tekmovanja. Nadaljevanje nogometne Lige prvakov je prestavljeno za nedoločen čas, podobno tudi košarkarske Evrolige, zaključni turnir rokometne Lige prvakov naj bi se odvil šele 28. in 29. decembra 2020, Evropska odbojkarska zveza (CEV) pa je celo obelodanila, da je sezona evropskih klubskih tekmovanj nepreklicno končana.
Patricij Maček, 14.5.2020
Patricij Maček, Pravna praksa, 19/2020Napovednik
Nacionalna identiteta kot sredstvo za omejevanje pravice do osebnega imena?
Jeršič Mark, Sajovic Kristina, Samobor Ana, Tacer Lucija, 14.5.2020
Mark Jeršič, Kristina Sajovic, Ana Samobor, Lucija Tacer, Pravna praksa, 19/2020Evropsko sodišče za človekove pravice (ESČP) in Sodišče Evropske unije (SEU) v svojih odločitvah pogosto obravnavata pravico posameznika do osebnega imena, ki jo obe razumeta kot sestavni del posameznikove pravice do zasebnega in družinskega življenja. Primarni fokus ESČP je varstvo človekovih pravic in s tem varstvo posameznikovega osebnega imena v luči njegove identitete ter povezanosti z družinskimi člani, SEU pa varstvo te pravice nudi le, kadar obstaja ustrezna povezava s pravnim redom EU, zlasti v okviru zagotavljanja svobode gibanja in prebivanja na območju EU, kar odločanje postavlja v nekoliko bolj ekonomski kontekst.
Odpoved iz poslovnih razlogov in znižanje starostne meje zaradi otrok
dr. Nana Weber, 14.5.2020
dr. Nana Weber, Pravna praksa, 19/2020Ali se pri delavcih pred upokojitvijo (ko gre za delavca po prvi alineji drugega odstavka 114. člena Zakona o delovnih razmerjih) pri računanju pogojev za upokojitev s strani delodajalca oziroma Zavoda RS za zaposlovanje lahko upošteva tudi znižanje starosti na račun otrok? • Prosim za konkreten odgovor, ali lahko delavec delavki, ki je rojena 6. decembra 1959 in ima dva otroka, pogodbo o zaposlitvi iz poslovnega razloga odpove 6. januarja 2022 ali 6. novembra 2022 oziroma kdaj delavka pridobi pravico do nadomestila za brezposelnost v trajanju 25 mesecev.
Oddaja zahtevka za refundacijo nadomestila plače
ELEKTRONSKO TRGOVANJE IN POSLOVANJE, Varstvo pred nalezljivimi boleznimi
Patricij Maček, Pravna praksa, 19/2020Zavod za zdravstveno zavarovanje Slovenije je za delodajalce vzpostavil novo spletno stran za elektronsko oddajo zahtevkov za refundacijo nadomestila plač na Zavod za zdravstveno zavarovanje Slovenije zaradi koronavirusa COVID-19. Pravno podlago za omenjene zahtevke predstavlja 56. člen Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP). Ta med drugim določa, da se zavarovancem, ki imajo na dan uveljavitve ZIUZEOP pravico do nadomestila med začasno zadržanostjo od dela zaradi bolezni ali poškodbe v svoje breme ali v breme delodajalca ali to pravico pridobijo po uveljavitvi ZIUZEOP, navedeno nadomestilo krije iz sredstev obveznega zdravstvenega zavarovanja.
Avtor ni naveden, 14.5.2020
Avtor ni naveden, Pravna praksa, 19/2020 6. maj - predlog zakona o spremembi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo.
Motivi za kazniva dejanja
Lora Briški, 14.5.2020
Lora Briški, Pravna praksa, 19/2020V začetku leta 2020 je na knjižne police prispela obsežna monografija Motivi za kazniva dejanja izpod peresa vrhovnega državnega tožilca mag. Andreja Ferlinca, ki obravnava eno izmed danes najbolj spornih tem v kazenskopravni dogmatiki. Monografijo je izdala FDV Univerze v Ljubljani, ki je delo umestila v knjižno zbirko Pravo in gospodarstvo.
Vsebina PP št.19/2020
Avtor ni naveden, Pravna praksa, 19/20203	UVODNIK	mag. Damijan Florjančič Sodstvo iz leta 2019 v - epidemijo! 6-9	SODSTVO	Jan Zobec Primer Ramos - zgodba o porotnih krivdorekih, iskanju rationum decidendi in o doktrini stare decisis 9-11	MEDNARODNO PRAVO	Maks David Osojnik Zaščit
Avtor ni naveden, Pravna praksa, 19/2020 Sklepi, ki jih je Vlada RS sprejela na 1. izredni seji (30. april 2020): - mnenje o zahtevi skupine poslank in poslancev Državnega zbora Republike Slovenije za oceno ustavnosti 9. in 103. člena Zakona o interventnih ukrepih za zajezitev epidemije COVID-19 in omilitev njenih posled
Odvzem premoženja nezakonitega izvora je zakonit tudi, kadar ni (neposredna) posledica kazenske (ob)sodbe
Zoran Skubic, 14.5.2020
Zoran Skubic, Pravna praksa, 19/2020Dileme glede mehanizma "pravičnega" odvzema premoženja nezakonitega izvora (OPNI) so postale še posebej aktualne zlasti v času prejšnje finančne in gospodarske krize. Dokler sta se na ključnih trgih še cedila (finančni) med in mleko, je bilo namreč nesorazmerno doseženo povečanje premoženja celo izkaz posameznikove poslovne uspešnosti. A z nastopom krize leta 2008 se je to spremenilo in posledično sta se (tudi pri nas) politika in pravna stroka pričeli pospešeno ukvarjati s tem problemom. Zapleti so bili seveda neizbežni, saj se OPNI kot "mešani" pravni institut nahaja tik ob razpotju (vsaj) kaznovalnega in civilnega prava. Kazenski postopki, zlasti seveda tisti, ki so povezani z gospodarsko kriminaliteto, so zaradi svoje inherentne kompleksnosti pač pregovorno dolgotrajni. Premoženje, zlasti tisto bolj likvidne narave, pa v času, ko je za prenos finančnih sredstev z enega dela sveta na drugega potrebnih zgolj par klikov, utegne zelo hitro "smukniti" v kako tujo jurisdikcijo, ki ni preveč naklonjena razkrivanju podatkov o tovrstnih prenosih, kaj šele njihovemu povračilu.
Odgovornost prodajalca za stvarno napako na rabljenem avtu
Špela Peršl, 14.5.2020
Špela Peršl, Pravna praksa, 19/2020V maju 2019 smo preko firme pri avtohiši kupili rabljeno vozilo. Po mesecu in pol je prišlo do okvare motorja. Prodajalca smo nemudoma obvestili o napaki in ga pozvali, naj pregleda vozilo ter zniža kupnino, vendar je odgovoril, da je 30-dnevna garancija, ki jo je dal ob nakupu, že potekla, zato iz tega naslova nima nobenih obveznosti več. Septembra 2019 smo vložili tožbo, nato pa nismo plačali sodne takse. • Ali lahko ponovno vložimo tožbo za uveljavljanje zahtevka na podlagi odgovornosti prodajalca za stvarne napake?
Novi utrinki iz izolacije
Marijan Pavčnik, 14.5.2020
Marijan Pavčnik, Pravna praksa, 19/2020Današnji dan je bil nekaj posebnega. S Piko sva se odpeljala v Ljubljano, da urediva več tekočih (zlasti službenih) zadev. Na poti do Ustavnega sodišča sva se ustavila pri mlajšem sinu, ki naju je skupaj z ženo in vnučko Zarjo (10) pozdravil z varne varnostne razdalje. Na poti nazaj v Ribčev laz (kjer imava začasno prebivališče) sva postala pred sosednjim blokom, kjer sva se, spet z varne varnostne razdalje, srečala s starejšim sinom s partnerico in tremi vnuki, ki imajo tako kot vnučka lepa imena: Josip (14), Veno (12) in Pavel (7).
Patricij Maček, Pravna praksa, 19/2020 Torek, 5. 5. Romunija. Evropsko sodišče za človekove pravice (ESČP) je razsodilo proti Romuniji zaradi odstavitve nekdanje vodje specializiranega urada tožilstva za boj proti korupciji Laure Codrute Kövesi leta 2018. Kot je odločilo ESČP, je romunska vlada kršila pr
Ponit enim personam amici, cum induit iudicis
Janez Kranjc, 14.5.2020
Janez Kranjc, Pravna praksa, 19/2020Rek je vzet iz Ciceronovega filozofskega spisa o dolžnostih (De off. 3, 43). Slovensko bi se glasil: Vlogo prijatelja namreč odloži, ko prevzame vlogo sodnika.
Društvo za delovno pravo in socialno varnost o ukrepih v času epidemije
dr. Luka Mišič, 14.5.2020
dr. Luka Mišič, Pravna praksa, 19/2020Pravo socialne varnosti je ena hitreje spreminjajočih se pravnih panog. Ustavno načelo socialne države in pravica do socialne varnosti zakonodajalca zavezujeta k sprejemanju predpisov, ki osebam zagotavljajo ustrezno raven socialne zaščite, mednarodni pravni akti pa k nadaljnjemu razvoju sistemov socialne varnosti. Ob tem je nujno, da zakonodajalec zasleduje tako splošna pravna načela, kot na primer načelo enakosti, načelo jasnosti in določnosti ter predvidljivosti predpisov, kot tudi posebna pravna načela socialne varnosti, na primer načelo vertikalne in horizontalne solidarnosti, in siceršnji ustavnopravni ter sistematični namen socialnih pravic. Kadar so dajatve zagotovljene iz sistema socialnega zavarovanja, te nadomeščajo izpad aktivnega dohodka in zmanjšujejo življenjske stroške. Kadar so zagotovljene iz sistema socialnega varstva, preprečujejo in odpravljajo revščino in socialno izključenost.
Zaščita tujih investicij v času ukrepov zaradi epidemije
Maks David Osojnik, 14.5.2020
Varstvo pred nalezljivimi boleznimi, Evropska (gospodarska) skupnost (unija)
Maks David-Osojnik, Pravna praksa, 19/2020Epidemija bolezni COVID-19 je zamajala svetovno gospodarstvo in vlade po svetu so se odzvale s sprejetjem ukrepov, ki bi se še pred nekaj meseci zdeli nepredstavljivi. Zaprtja mej, uvozne in izvozne omejitve, zaprtje velikega dela gospodarstva, omejitve nekaterih človekovih pravic, nacionalizacija podjetij in na drugi strani ukrepi za podporo gospodarstvu bodo intenzivno vplivali tudi na tuje investicije.
Davčni položaj pomorščakov in interventni ukrepi
Lana Krznarič, 14.5.2020
Davki občanov in dohodnina, Varstvo pred nalezljivimi boleznimi
Lana Krznarič, Pravna praksa, 19/2020V času epidemije bolezni covid-19 je bilo sprejetih več interventnih zakonov za omilitev njenih posledic za državljane in gospodarstvo. Vsebovali so ukrepe na različnih področjih, v katere pa ni bila zajeta skupina slovenskih državljanov, na katero prav tako pomembno vplivajo posledice epidemije zaradi okoliščin v zvezi z njihovim delom - pomorščaki.
Avtor ni naveden, Pravna praksa, 19/2020 "Čeprav imajo mediji pravico biti pristranski in tudi slabi, pa to ne velja za tisti medij, ki se imenuje javna radio-televizija. Ta ne more in ne sme v primežu konflikta političnih in ekonomskih interesov narekovati politične agende v državi." (Profesor na EPF Nove univer
Od 4. do 10. maja
Patricij Maček, Pravna praksa, 19/2020 Ponedeljek, 4. 5. Delo sodišč. Predsednik Vrhovnega sodišča mag. Damijan Florjančič je na podlagi 83.a člena Zakona o sodiščih (ZS) in Zakona o začasnih ukrepih v zvezi s sodnimi, upravnimi in drugimi javnopravnimi zadevami za obvladovanje širjenja nalezljive bolezni SA
<< Prejšnja | Stran: 1 2 3 ... 23 | Naslednja >>
19(34) 17-18(45) 15-16(39) 14(38)
13(34) 12(34) 11(36) 10(41)
8-9(42) 7(39) 6(37) 5(40)
4(34) 3(37) 1-2(43)
2020(573)
> Januar(114) > Februar(116) > Marec(153) > April(111) > Maj(79)